xml version="1.0" encoding="UTF-8"?


Den Europæiske Unions C 133I/2023


| | | |
| --- | --- | --- |
| | | ISSN 1977-0871 |
| Den Europæiske Unions Tidende | | C 133I |
| European flag | | |
| Dansk udgave | Meddelelser og oplysninger | 66. årgang 17. april 2023 |

---

| | | |
| --- | --- | --- |
| Indhold | | Side |
| | II   Meddelelser | |
| | MEDDELELSER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER | |
| | Europa-Kommissionen | |
| 2023/C 133 I/01 | [Meddelelse fra Kommissionen — Ændring af Meddelelse fra Kommissionen – Supplerende retningslinjer for vertikale begrænsninger i aftaler om salg og reparation af motorkøretøjer og om distribution af reservedele til motorkøretøjer](http://publications.europa.eu/resource/uriserv/OJ.CI.2023.133.01.0001.01.DAN.xhtml) | [1](#CI2023133DA.01000101.doc) |

---

| | |
| --- | --- |
| DA | |

---

II Meddelelser

MEDDELELSER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Kommissionen

| | | | |
| --- | --- | --- | --- |
| 17.4.2023 | DA | Den Europæiske Unions Tidende | CI 133/1 |

---

MEDDELELSE FRA KOMMISSIONEN

Ændring af Meddelelse fra Kommissionen – Supplerende retningslinjer for vertikale begrænsninger i aftaler om salg og reparation af motorkøretøjer og om distribution af reservedele til motorkøretøjer

(2023/C 133 I/01)

1.

I Kommissionens meddelelse om supplerende retningslinjer for vertikale begrænsninger i aftaler om salg og reparation af motorkøretøjer og om distribution af reservedele til motorkøretøjer [(1)](#ntr1-CI2023133DA.01000101-E0001) foretages følgende ændringer.

2.

I punkt 2 erstattes »Kommissionens forordning (EU) nr. 330/2010 af 20. april 2010 om anvendelsen af artikel 101, stk. 3, i traktaten om Den Europæiske Unions funktionsmåde på kategorier af vertikale aftaler og samordnet praksis« af »Kommissionens forordning (EU) 2022/720 af 10. maj 2022 om anvendelse af artikel 101, stk. 3, i traktaten om Den Europæiske Unions funktionsmåde på kategorier af vertikale aftaler og samordnet praksis«. Indholdet af fodnote 3 og 4 erstattes af henholdsvis »[EUT L 134 af 11.5.2022, s. 4](http://publications.europa.eu/resource/oj/JOL_2022_134_R_TOC)« og »[EUT C 248 af 30.6.2022, s. 1](http://publications.europa.eu/resource/oj/JOC_2022_248_R_TOC)«.

3.

Punkt 17 affattes således:

| | |
| --- | --- |
| »(17) | En aftale er ikke omfattet af gruppefritagelsesforordningen for motorkøretøjer, hvis den indeholder hardcore-begrænsninger. Disse begrænsninger er opregnet i artikel 4 i den generelle vertikale gruppefritagelsesforordning og i artikel 5 i gruppefritagelsesforordningen for motorkøretøjer. Eftersom hardcore-begrænsninger er begrænsninger af særlig alvorlig karakter, som antages generelt at have flere konkurrenceskadelige virkninger end fordele, tager Kommissionen følgende i betragtning ved vurderingen af vertikale aftaler i motorkøretøjsbranchen, som indeholder hardcore-begrænsninger: a) hvis en aftale indeholder en hardcore-begrænsning, jf. artikel 4 i den generelle vertikale gruppefritagelsesforordning eller artikel 5 i gruppefritagelsesforordningen for motorkøretøjer, vil den formodentlig falde ind under anvendelsesområdet for traktatens artikel 101, stk. 1, og b) en aftale, der indeholder en hardcore-begrænsning, jf. artikel 4 i den generelle vertikale gruppefritagelsesforordning eller artikel 5 i gruppefritagelsesforordningen for motorkøretøjer, vil formodentlig ikke opfylde betingelserne i traktatens artikel 101, stk. 3. En virksomhed kan imidlertid godtgøre, at en konkret aftale opfylder betingelserne i traktatens artikel 101, stk. 3. I den forbindelse skal virksomheden dokumentere, at hardcore-begrænsningerne i aftalen kan forventes at medføre effektivitetsgevinster, og at de øvrige kumulative betingelser i traktatens artikel 101, stk. 3, er opfyldt.« |

4.

Punkt 19 affattes således:

| | |
| --- | --- |
| »(19) | »Originale reservedele eller originaludstyr« er reservedele eller udstyr, der er fremstillet efter de specifikationer og produktionsstandarder, som motorkøretøjsproducenten har opstillet for fremstillingen af reservedele eller udstyr til montering af det pågældende køretøj (se artikel 55, stk. 5, andet afsnit, i Europa-Parlamentets og Rådets forordning (EU) 2018/858 af 30. maj 2018 om godkendelse og markedsovervågning af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer, om ændring af forordning (EF) nr. 715/2007 og (EF) nr. 595/2009 og om ophævelse af direktiv 2007/46/EF [(2)](#ntr2-CI2023133DA.01000101-E0002)).« |

5.

I punkt 21 affattes første punktum således:

»I henhold til artikel 4, litra f, i den generelle vertikale gruppefritagelsesforordning er der tale om hardcore-begrænsninger, hvis en aftale mellem en leverandør af komponenter og en køber, der inkorporerer disse komponenter, hindrer leverandøren i eller begrænser dennes mulighed for at sælge sine komponenter til endelige brugere, uafhængige reparatører, grossister eller andre tjenesteydere, som ikke er udpeget af køberen til at reparere eller vedligeholde køberens varer.«

6.

I punkt 26 affattes næstsidste og sidste punktum således:

»Konkurrenceklausuler, der fornys stiltiende ud over en periode på fem år, er omfattet af gruppefritagelsesforordningerne, forudsat at køberen rent faktisk kan genforhandle eller opsige den vertikale aftale, som indeholder denne klausul, inden for en rimelig varslingsfrist og til en rimelig pris og således effektivt kan skifte leverandør efter femårsperiodens udløb.«

7.

Punkt 31 affattes således:

»I artikel 1, stk. 1, litra f), i den generelle vertikale gruppefritagelsesforordning defineres konkurrenceklausul som "enhver direkte eller indirekte forpligtelse, som foranlediger køberen til ikke at fremstille, købe, sælge eller videresælge varer eller tjenester, der konkurrerer med aftalevarerne eller -tjenesterne, eller som direkte eller indirekte forpligter køberen til fra leverandøren eller fra en anden af leverandøren udpeget virksomhed at købe mere end 80 % af køberens samlede indkøb af aftalevarerne eller -tjenesterne og af varer eller tjenester, der på det relevante marked er substituerbare hermed, beregnet på grundlag af værdien, eller hvor det er standardpraksis for branchen, mængden af køberens indkøb det foregående kalenderår.«

8.

I punkt 34 affattes fodnote 19 således »Se punkt 310 i de generelle vertikale retningslinjer.«

9.

I punkt 38 erstattes »afsnit VI.2.1 i de generelle vertikale retningslinjer« af »afsnit 8.2.1 i de generelle vertikale retningslinjer«.

10.

I punkt 40 erstattes »afsnit VI.2.1 i de generelle vertikale retningslinjer« af »afsnit 8.2.1 i de generelle vertikale retningslinjer«.

11.

I punkt 44 affattes første punktum således:

| | |
| --- | --- |
| »(44) | Hvor kvalitative kriterier indirekte begrænser antallet af distributører eller reparatører ved at fastsætte betingelser, der ikke kan opfyldes af dem alle, begrænser kvantitative kriterier direkte antallet af distributører eller reparatører ved f.eks. at fastsætte, hvor mange der må være.« |

12.

Punkt 46 affattes således:

| | |
| --- | --- |
| »(46) | Aftaler om selektiv distribution vurderes ud fra de generelle principper i afsnit 4.6.2 i de generelle vertikale retningslinjer. Aftaler om selektiv distribution er fritaget efter gruppefritagelsesforordningerne, uanset produktets art eller arten af de anvendte udvælgelseskriterier, det være sig kvantitative eller kvalitative, forudsat at parternes markedsandele ikke overstiger 30 %. Denne fritagelse er imidlertid betinget af, at aftalerne ikke indeholder nogen af de hardcore-begrænsninger, der er opregnet i artikel 4 i den generelle vertikale gruppefritagelsesforordning eller i artikel 5 i gruppefritagelsesforordningen for motorkøretøjer, eller nogen af de udelukkede begrænsninger, der er opregnet i artikel 5 i den generelle vertikale gruppefritagelsesforordning, og som ikke kan adskilles fra resten af aftalen. Hvis den udelukkede begrænsning kan adskilles, er resten af den vertikale aftale fortsat omfattet af gruppefritagelsen.« |

13.

Punkt 47 affattes således:

| | |
| --- | --- |
| »(47) | Tre af de hardcore-begrænsninger, der er opregnet i den generelle vertikale gruppefritagelsesforordning, vedrører specifikt selektiv distribution. I henhold til artikel 4, litra c), nr. i), i nævnte forordning udgør det at begrænse det område eller de kunder, hvortil medlemmer af et selektivt distributionssystem aktivt eller passivt må sælge aftalevarerne eller -tjenesterne, en hardcore-begrænsning. Der gælder undtagelser fra denne begrænsning, som f.eks. begrænsning af aktivt salg foretaget af medlemmer af et selektivt distributionssystem og deres kunder til et andet område eller en anden kundegruppe, som er forbeholdt leverandøren, eller som leverandøren eksklusivt har tildelt til højst fem eksklusivforhandlere (artikel 4, litra c), nr. i), nr. 1), i den generelle vertikale gruppefritagelsesforordning); begrænsning af aktivt og passivt salg foretaget af medlemmer af et selektivt distributionssystem og disses kunder til uautoriserede forhandlere beliggende i det område, hvor det selektive distributionssystem drives (artikel 4, litra c), nr. i, nr. 2), i den generelle vertikale gruppefritagelsesforordning); begrænsning af etableringsstedet for medlemmer af det selektive distributionssystem (artikel 4, litra c), nr. i), nr. 3), i den generelle vertikale gruppefritagelsesforordning); begrænsning af aktivt eller passivt salg til endelige brugere foretaget af medlemmer af det selektive distributionssystem, der driver virksomhed i engrosleddet (artikel 4, litra c), nr. i, nr. 4), i den generelle vertikale gruppefritagelsesforordning); og begrænsning af muligheden for aktivt eller passivt at sælge komponenter, der leveres med henblik på inkorporering, til kunder, som vil anvende dem til produktion af samme type varer som de af leverandøren producerede varer (artikel 4, litra c), nr. i, nr. 5) i den generelle vertikale gruppefritagelsesforordning). I henhold til artikel 4, litra c), nr. ii), i den generelle vertikale gruppefritagelsesforordning udgør det at begrænse krydsleverancer mellem medlemmer af et selektivt distributionssystem, som driver virksomhed i samme eller forskellige omsætningsled, en hardcore-begrænsning. I henhold til artikel 4, litra c), nr. iii), i den generelle vertikale gruppefritagelsesforordning udgør det at begrænse aktivt eller passivt salg til endelige brugere foretaget af medlemmer af et selektivt distributionssystem, der driver virksomhed i detailleddet, en hardcore-begrænsning, jf. dog undtagelserne i artikel 4, litra c), nr. i), nr. 1) og 3), i den generelle vertikale gruppefritagelsesforordning. Disse tre hardcore-begrænsninger har særlig relevans for distribution af motorkøretøjer.« |

14.

I punkt 51 erstattes »artikel 4, litra c)« af »artikel 4, litra c), nr. iii)«.

15.

Punkt 53 affattes således:

| | |
| --- | --- |
| »(53) | Det fremgår af punkt 146 i de generelle vertikale retningslinjer, at de mulige konkurrenceproblemer ved selektiv distribution omfatter reduktion af intrabrandkonkurrencen og, navnlig i tilfælde af en kumulativ virkning, udelukkelse af visse typer distributører samt svækkelse af konkurrencen og lettelse af samordning mellem leverandører eller købere på grund af begrænsningen af antallet af købere.« |

16.

I punkt 54 affattes sidste punktum således:

»Rent kvalitativ selektiv distribution kan falde uden for anvendelsesområdet for traktatens artikel 101, stk. 1, hvis alle tre betingelser i disse retningslinjers punkt 43 er opfyldt.«

17.

I punkt 60 affattes sidste punktum således:

»Opmærksomheden bør derfor særligt rettes mod tre bestemte typer adfærd, som kan begrænse denne konkurrence, nemlig at forhindre uafhængige aktører i at få adgang til væsentlige input, at misbruge lovpligtige og/eller udvidede garantier til at holde uafhængige reparatører ude af markedet, og at gøre adgang til autoriserede reparationsnet betinget af ikkekvalitative kriterier.«

18.

Overskriften før punkt 62 affattes således:

»Uafhængige aktørers adgang til væsentlige input«

19.

Punkt 62 affattes således:

| | |
| --- | --- |
| »(62) | Rent kvalitativ selektiv distribution kan falde uden for anvendelsesområdet for traktatens artikel 101, stk. 1, hvis alle tre betingelser i disse retningslinjers punkt 43 er opfyldt. Når dette er sagt, kan kvalitative selektive distributionsaftaler indgået med autoriserede reparatører og/eller reservedelsdistributører falde ind under traktatens artikel 101, stk. 1, hvis en af parterne inden for rammerne af disse aftaler handler på en måde, der bevirker, at uafhængige aktører ikke kan få adgang til markedet, f.eks. ved at nægte at udlevere input til dem såsom teknisk information, værktøj, uddannelse og køretøjsgenererede data, som er afgørende for reparation og vedligeholdelse. Begrebet uafhængige aktører omfatter i den forbindelse uafhængige reparatører og reservedelsproducenter og -distributører, producenter og forhandlere af reparationsudstyr eller værktøj, tekniske forlag, udgivere af køretøjsgenererede data, automobilklubber, vejservicevirksomheder, virksomheder, der tilbyder inspektion og afprøvning, og virksomheder, der tilbyder undervisning af reparatører.« |

20.

Efter punkt 62 indsættes som punkt 62a:

| | | | | | | | |
| --- | --- | --- | --- | --- | --- | --- | --- |
| »(62a) | Ved vurderingen af, om tilbageholdelse af et bestemt input, f.eks. input der hører ind under en af kategorierne i disse retningslinjers punkt 62, kan resultere i, at de pågældende aftaler falder ind under traktatens artikel 101, stk. 1, bør der tages hensyn til flere forhold, bl.a.: | | | | --- | --- | | a) | om tilbageholdelsen af det pågældende input vil få mærkbar indvirkning på uafhængige aktørers evne til at udføre deres arbejde og konkurrere på markedet (f.eks. et input, der er afgørende for reparation og vedligeholdelse) | | | | | --- | --- | | b) | om det pågældende input stilles til rådighed for medlemmer af det relevante autoriserede reparationsnet; hvis det stilles til rådighed for det autoriserede reparationsnet under en hvilken som helst form, bør det ligeledes stilles til rådighed for uafhængige aktører uden forskelsbehandling | | | | | --- | --- | | c) | om det pågældende input i sidste ende [(3)](#ntr3-CI2023133DA.01000101-E0003) vil blive brugt til reparation og vedligeholdelse af motorkøretøjer eller derimod til et andet formål [(4)](#ntr4-CI2023133DA.01000101-E0004), f.eks. til fremstilling af reservedele eller værktøj.« | |

21.

Følgende punkt (62b) indsættes efter punkt (62a):

| | |
| --- | --- |
| »(62b) | Ved vurderingen af, om et bestemt input, der er afgørende for reparation og vedligeholdelse, f.eks. input der hører ind under en af kategorierne i punkt (62), af sikkerhedsmæssige årsager bør tilbageholdes, bør parterne vurdere, om tilbageholdelse af det pågældende input er en rimelig måde at håndtere de pågældende sikkerhedsproblemer på. De bør derfor navnlig undersøge, om mindre begrænsende foranstaltninger er tilstrækkelige.« |

22.

Før punkt 63 indsættes følgende overskrift:

»Teknisk information«

23.

Følgende tilføjes i starten af punkt 63:

| | |
| --- | --- |
| »(63) | Teknisk information kan udgøre et væsentligt input i forbindelse med reparation og vedligeholdelse. Ved afgørelsen af, om en konkret teknisk oplysning udgør et væsentligt input til reparation og vedligeholdelse, bør der tages højde for kriterierne i disse retningslinjers punkt 62a. Der skal sondres mellem teknisk information og andre former for oplysninger såsom forretningsoplysninger [(5)](#ntr5-CI2023133DA.01000101-E0005), som det er legitimt at tilbageholde.« |

24.

Punkt 65 affattes således:

| | |
| --- | --- |
| »(65) | Europa-Parlamentets og Rådets forordning (EU) 2018/858 af 30. maj 2018 om godkendelse og markedsovervågning af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer, om ændring af forordning (EF) nr. 715/2007 og (EF) nr. 595/2009 og om ophævelse af direktiv 2007/46/EF indeholder bl.a. regler om adgang til reparations- og vedligeholdelsesinformation om motorkøretøjer. Endvidere fastsættes der ved Kommissionens delegerede forordning (EU) 2021/1244 af 20. maj 2021 om ændring af bilag X til Europa-Parlamentets og Rådets forordning (EU) 2018/858 for så vidt angår standardiseret adgang til informationer fra køretøjets egendiagnosesystem og reparations- og vedligeholdelsesinformationer samt krav og procedurer for adgang til køretøjssikkerhedsoplysninger [(6)](#ntr6-CI2023133DA.01000101-E0006) en særlig procedure for godkendelse og autorisation af uafhængige aktørers adgang til køretøjers sikkerhedsfunktioner. Kommissionen tager disse forordninger med i betragtning, når der er mistanke om tilbageholdelse af teknisk reparations- og vedligeholdelsesinformation.« |

25.

Punkt 66 affattes således:

| | |
| --- | --- |
| »(66) | På grund af den teknologiske udvikling er begrebet teknisk information et ret flydende begreb. Som konkrete eksempler på teknisk information i dag kan nævnes software, fejlkoder og andre parametre samt opdateringer, som bruges på elektroniske kontrolenheder, avancerede førerstøttesystemer og batteristyringssystemer til elektriske køretøjer til at etablere eller genetablere de af leverandøren anbefalede indstillinger, identifikationsnumre for motorkøretøjer eller andre identifikationsmidler for motorkøretøjer, reservedelskataloger, reparations- og vedligeholdelsesprocedurer, problemløsningsmetoder baseret på praktiske erfaringer i relation til problemer, som typisk opstår i en bestemt model eller batch, og tilbagekaldelsesmeddelelser og andre meddelelser om reparationer, som vil blive foretaget uden beregning inden for det autoriserede reparationsnet Reservedelskoder og enhver anden information, der er nødvendig for at kunne identificere den korrekte reservedel af motorkøretøjsproducentens mærke, der passer til et bestemt motorkøretøj (altså den reservedel, som motorkøretøjsproducenten normalt vil levere til medlemmerne af sit autoriserede reparationsnet til reparation af det pågældende motorkøretøj), er også teknisk information [(7)](#ntr7-CI2023133DA.01000101-E0007), ligesom de aktiveringskoder, der er nødvendige for at installere visse reservedele, er det. De relevante krav og lister over dele i forordning (EU) 2018/858 bør også bruges som rettesnor for, hvad Kommissionen betragter som teknisk information ved anvendelsen af traktatens artikel 101.« |

26.

I punkt 67 affattes sidste punktum således:

»Traktatens artikel 101 pålægger dog ikke en leverandør pligt til at stille teknisk information til rådighed i et standardiseret format eller via et bestemt teknisk system, som f.eks. EN ISO 18541 – 2014 eller et format eller teknisk system som fastsat i Kommissionens forordning (EF) nr. 295/2009 af 18 marts 2009 om tarifering af varer i den kombinerede nomenklatur [(8)](#ntr8-CI2023133DA.01000101-E0008).«

27.

Efter punkt 67 indsættes følgende overskrift og punkt 67a:

»Køretøjsgenererede data

| | |
| --- | --- |
| (67a) | I det omfang køretøjsgenererede data er afgørende for reparation og vedligeholdelse, gælder betragtningerne i punkt (62)-(67) i disse retningslinjer også for uafhængige aktørers adgang hertil. Ved afgørelsen af, om konkrete køretøjsgenererede data udgør et væsentligt input til reparation og vedligeholdelse, bør der tages højde for kriterierne i disse retningslinjers punkt 62a. I den forbindelse bør eksisterende standarder og de relevante krav i forordning (EU) 2018/858 bruges som rettesnor [(9)](#ntr9-CI2023133DA.01000101-E0009).« |

28.

Før punkt 68 indsættes følgende overskrift:

»Værktøj og uddannelse«

29.

Punkt 68 affattes således:

| | |
| --- | --- |
| (68) | »I det omfang værktøj og/eller uddannelse er afgørende for reparation og vedligeholdelse, gælder betragtningerne i punkt (62)-(67) i disse retningslinjer også for uafhængige aktørers adgang hertil. Ved afgørelsen af, om specifikt værktøj og/eller specifik uddannelse udgør et væsentligt input til reparation og vedligeholdelse, bør der tages højde for kriterierne i disse retningslinjers punkt 62a. »Værktøj« omfatter i den forbindelse adgang til elektroniske diagnosticeringssystemer og andet reparationsudstyr samt relevant software, herunder regelmæssig opdatering og eftersalgsservice for sådant værktøj.« |

30.

Efter punkt 68 indsættes følgende overskrift og punkt 68a:

»Andre betragtninger

| | |
| --- | --- |
| (68a) | Tilbageholdelse af et bestemt input, f.eks. et væsentligt input, der hører ind under en af kategorierne i punkt 62-68 i disse retningslinjer, herunder køretøjsgenererede data, som motorkøretøjsproducenter ikke stiller til rådighed for medlemmer af det relevante autoriserede reparationsnet, kan udgøre misbrug efter traktatens artikel 102, hvis en dominerende leverandør tilbageholder et sådant input over for uafhængige aktører [(10)](#ntr10-CI2023133DA.01000101-E0010).« |

---

[(1)](#ntc1-CI2023133DA.01000101-E0001)  [EUT C 138 af 28.5.2010, s. 16](http://publications.europa.eu/resource/oj/JOC_2010_138_R_TOC).

[(2)](#ntc2-CI2023133DA.01000101-E0002)  [EUT L 151 af 14.6.2018, s. 1](http://publications.europa.eu/resource/oj/JOL_2018_151_R_TOC).

[(3)](#ntc3-CI2023133DA.01000101-E0003)  F.eks. information udleveret til et forlag med henblik på videregivelse til reparatører.

[(4)](#ntc4-CI2023133DA.01000101-E0004)  Oplysninger, der bruges til at montere en reservedel til et motorkøretøj eller til at bruge et værktøj på et motorkøretøj, bør anses for at blive brugt til reparation og vedligeholdelse, hvorimod oplysninger om design, produktionsprocessen eller de materialer, der bruges til at fremstille en reservedel, ikke bør anses for at være omfattet af denne kategori og derfor kan tilbageholdes.

[(5)](#ntc5-CI2023133DA.01000101-E0005)  I forbindelse med disse retningslinjer er forretningsoplysninger information, der bruges til at drive et reparations- og vedligeholdelsesværksted, men som ikke er nødvendig for at reparere eller vedligeholde motorkøretøjer. Som eksempel kan nævnes faktureringssoftware eller information om de timetakster, der benyttes i det autoriserede net.

[(6)](#ntc6-CI2023133DA.01000101-E0006)  [EUT L 272 af 30.7.2021, s. 16](http://publications.europa.eu/resource/oj/JOL_2021_272_R_TOC).

[(7)](#ntc7-CI2023133DA.01000101-E0007)  En uafhængig aktør bør ikke være nødt til at købe den pågældende reservedel for at få denne information.

[(8)](#ntc8-CI2023133DA.01000101-E0008)  [EUT L 95 af 9.4.2009, s. 7](http://publications.europa.eu/resource/oj/JOL_2009_095_R_TOC).

[(9)](#ntc9-CI2023133DA.01000101-E0009)  Det omfatter tilrådighedsstillelsen for uafhængige aktører af sådanne data med henblik på at varetage reparations- og vedligeholdelsesaktiviteter, der understøttes af trådløse wide area networks. Jf. artikel 61, stk. 11, i forordning (EU) 2018/858.

[(10)](#ntc10-CI2023133DA.01000101-E0010)  Hvad angår undersøgelsen efter traktatens artikel 102 af, om leveringsnægtelse kan betragtes som misbrug som foretaget af EU-domstolene henvises bl.a. til sag C-7/97 Oscar Bronner GmbH & Co. KG mod Mediaprint Zeitungs- und Zeitschriftenverlag GmbH & Co. KG, Mediaprint Zeitungsvertriebsgesellschaft mbH & Co. KG og Mediaprint Anzeigengesellschaft mbH & Co. KG, ECLI:EU:C:1998:569; forenede sager C-241/91 P og C-242/91 P, Radio Telefis Eireann (RTE) og Independent Television Publications Ltd (ITP) mod Kommissionen, ECLI:EU:C:1995:98; sag T-201/04, Microsoft Corp. mod Kommissionen, ECLI:EU:T:2007:289; og sag C-165/19 P, Slovak Telekom a.s. mod Kommissionen, ECLI:EU:T:2021:239.

---